Verjendur Donalds Trump, fyrrverandi Bandaríkjaforseta, segja að hann sé fórnarlamb útilokunarmenningar. Demókratar ættu að líta sér nær í orðanotkun og hætta að snúa út úr orðum Trumps.
Verjendur Donalds Trump, fyrrum forseta Bandaríkjanna, luku málflutningi sínum í gærkvöld. Aðför að málfrelsinu er þeirra helsta röksemdarfærsla gegn ákærum á hendur Trump fyrir ábyrgð hans á innrásinni í þinghúsið í Washington 6.janúar.
Þar kvað við kunnuglegan tón úr málflutningi Trumps sjálfs, ákærurnar væru ekkert annað en pólitískar nornaveiðar.
Like every other politically motivated witch hunt, the left has engaged in over the past four years, this impeachment is completely divorced from the facts, the evidence and the interests of the American people
Verjandinn Michael van der Veen sagði málsóknina eins og aðrar norna veiðar vinsti manna undanfarin fjögur ár, þarna skorti staðreyndir, sönnunargögn og hagsmuni Bandarísku þjóðarinnar.
Verjendurnir sögðu sömuleiðs Trump vera fórnarlamb þess sem kallað er upp á ensku cancel-culture, og gæti útlagst sem útilokunarmenning.
Það væri snúið út úr orðum hans ítrekað, betur væri ef Demókratar litu sér nær sagði verjandinn van der Veen og birti svo samantekt úr ræðum og viðtölum við nokkra hátt setta Demókrata þar sem orðið fight eða slagur kom alltaf við sögu.
Eftir málflutning verjenda svörðu þeir spurningum kviðdómenda en lentu í vandræðum með spurningar hvenær Trump vissi af innrásinni í þinghúsið og hvort hann hafi vitað að varaforsetinn hafi verið í hættu inni í húsinu.
Verjandinn van der Veen sagði Trump aldrei hafa fengið veður af því að Pence hefði verið í hættu. Það stangast á við gögn sem sýna að öldungadeildarþingmaðurinn Tom Tuberville greindi Trump frá því að Pence hafi verið komið undan æstum múgnum.
Réttarhöldin halda áfram klukkan 3 í dag að íslenskum tíma. Dagskráin hefst á umræðum um hvort leyfa eigi vitnaleiðslur í réttarhöldunum.
Réttarhöldin yfir Donald Trump fyrrverandi forseta Bandaríkjanna, halda áfram síðar í dag. Verjendur Trumps segja hann fórnarlamb útilokunarmenningar útskúfunar.